  Майя Бывальцева Удмуртиын «Быронтэм полк» акцилы дасясько, та ужрад Удмуртиын вить ар ортчытъяське ни. Отчы котькуд мылкыд карись пыриськыны быгатэ, сьӧре кутоно Быдӟым Атыкай оже пыриськем яке фронт мышкын ужам ӵыжы-выжослэсь туспуктэмзэс, тодэ вайытэ элькунысь физкультурая, спортъя но егитъёсын ужан политикая министерстволэн пресс-службаез. Ӵыжы-выжослэн туспуктэмзы кыльымтэ ке, штеднер вылэ нимзэс но ожгар званизэс гинэ гожтыны яра. Буре ваён акцилы бадӟым юрттэт сёто мер огазеяськонъёс, музейёс, архивъёс, отын Быдӟым Атыкай оже пыриськем улосчиосмы сярысь трос ивортодэт люкамын. Ижкарын «Быронтэм полклэсь» колонназэ люкан 9-тӥ куартолэзе 9 час 45 минутысен 2 номеро кар эмъюрт но Удмуртилэн Данъян пулэз вискын кутскоз. 2017-тӥ арын 9-тӥ куартолэзе Удмуртиын 50 сюрслэсь трос адями ужрадэ пыриськиз, со пӧлысь 30 сюрс палаез — Ижкарын. Тегъёс: Мерлык Ижкар Удмуртия ВормонНунал Быронтэмполк БыдӟымАтыкайож буреваён  